Joseph Weigl

Joseph Weigl (28. maaliskuuta 1766 Eisenstadt – 3. helmikuuta 1846) oli itävaltalainen säveltäjä.Joseph Weigl Hyperion Records

Weiglin isä oli hoviorkesterin sellisti Joseph Franz WeiglNicolas Slonimsky, Laura Kuhn, Dennis McIntire, Weigl Baker’s Biographical Dictionary of Musicians, viitattu 21.3.2024 , ja hän oli Joseph Haydnin kummipoika. Hän opiskeli Wienissä Johann Georg Albrechtsbergerin ja Antonio Salierin johdolla. Hän työskenteli korrepetiittorina Kärntnertor-teatterissa ainakin Wolfgang Amadeus Mozartin oopperoiden Figaron häät ja Don Giovanni esityksissä. Tämän jälkeen Weigl sai teatterin kapellimestarin paikan ja sävelsi useita menestyksekkäitä oopperoita. Hän vietti aikaa Italiassa ennen palaamistaan Wieniin vuonna 1808. 

Weiglin teoksista suurimman suosion saavuttivat aikanaan singspielit Das Waisenhaus (1808) ja Die Schweizerfamilie (1809). Vuonna 1827 hän pääsi hovikappelin varakapellimestariksi; samasta asemasta kilpaili Franz Schubert. Weiglin oopperat eivät enää olleet muodissa tuolloin. 

Weigl kirjoitti omaelämäkerran. Kustantaja Thaddäus Weigl oli hänen veljensä.

 Lähteet 

 Aiheesta muualla 
 IMSLP: Weigl, Joseph: nuotteja 

Luokka:Itävaltalaiset säveltäjät
Luokka:Oopperasäveltäjät
Luokka:Vuonna 1766 syntyneet
Luokka:Vuonna 1846 kuolleet